
# 

**Mузeј** **позоришне уметности Србије**



Београд, Господар Јевремова19

Телефон: 2626-630 Fax: 2628-920

e-mail: [office@mpus.org.rs](mailto:office@mpus.org.rs) www. mpus.org.rs

Бр. 8 Београд, 16.01.2023.

**ГОДИШЊИ ПРОГРАМ РАДА МУЗЕЈА ПОЗОРИШНЕ УМЕТНОСТИ СРБИЈЕ ЗА 2023. ГОДИНУ СА ПРОЈЕКЦИЈАМА ЗА 2024. И 2025. ГОДИНУ**

**Београд, јануар 2023. године**

**ОСНОВНИ ПОДАЦИ О УСТАНОВИ**

Назив установе:

**Музеј позоришне уметности Србије**

Адреса установе:

**Господар Јевремова 19, Београд**

Телефон/факс:

**+381 11 2626630 ; +381 11 2628920**

e-mail

[office@mpus.org.rs](mailto:office@mpus.org.rs)

Матични број:

**07048149**

ПИБ:

**100042659**

Адреса интернет презентације установе:

[www.mpus.org.rs](file:///C:\Users\Racunovodstvo\AppData\Local\Microsoft\Windows\Temporary%20Internet%20Files\Content.Outlook\EF8I4ZOS\www.mpus.org.rs)

Оснивач установе:

**Република Србија**

Музеј позоришне уметности Србије је установа културе основана Уредбом Владе Републике Србије 1950. године. Основна делатност МПУС је заштита уметничко-историјских дела од значаја за позоришну уметност Србије. Музеј прикупља, проучава и врши заштиту културно-историјских предмета (рукописна и штампана дела позоришне литературе и друге списе који се односе на рад и развој позоришта, уметничке предмете, сценографске и костимографске скице, фотографије, програме и плакате, макете, снимке позоришних, оперских и балетских представа као и аутентичне аудио-визуелне записе и други материјал који се односи на живот и рад чланова позоришта). Своју богату грађу Музеј презентује јавности организовањем изложби, издавањем публикација, са посебним нагласком на примену савремених технологија (дигитализација) којима је чини доступном за проучавање. Музеј позоришне уметности Србије се финансира из буџета Министарства културе и информисања Републике Србије. Смештен је у Божићевој кући, објекту који је проглашен за културно добро од великог значаја 1946. године. Програмске активности, изложбе, концерти, вечери посвећене уметницима, одржавају се у простору од 80m2 који се уједно користи и као простор за рад истраживача. У преосталих 120m2 смештене су радне просторије запослених и највећи део највредније музејске грађе. Музеј нема депо, већ у ту сврху закупљује допунски простор.

**ДЕЛАТНОСТ**

Према разврставању и класификацији делатности, Музеју је додељена шифра делатности 9102, ознака за музеје, галерије и збирке.

Музеј константно прикупља, чува, обрађује, систематизује, истражује, презентује и документује културна добра из области позоришне уметности (рукописна и штампана позоришна дела, списи који се односе на рад и развој позоришта, реликвије, сценографске и костимографске скице, макете, предмети који се односе на живот и рад истакнутих чланова позоришта, пропагандни материјал штампан уз представе, фотографије, аудио и видео записи извођења, критике и други изводи из штампе, сведочанстава извођача, њихових савременика, као и потоњих истраживача, писма и други материјал) и нематеријално културно наслеђе из области позоришне уметности од значаја за Републику Србију.

Музејска грађа која се чува у Музеју сведочи о развоју позоришта у Србији од XVIII века до данас. Музејски фонд чине предмети значајни за научна истраживања, стручно или аматерско проучавање класичне драмске, оперске и балетске уметности као и нових мултимедијалних сценских форми. Уз грађу која се односи на позоришне куће и установе, Музеј прикупља и материјале значајне за професионалне биографије позоришних стваралаца, али и сведочанства о приватном животу уметника, преписке, фотографије, школска сведочанства и личне предмете који представљају немерљив допринос за стварање слике и сазнања о одређеним прошлим епохама, односно о установама и људима који су у њима живели и радили. Музејски материјали се константно стручно и научно обрађују, сређују, инвентаришу, класификују, по потреби рестаурирају, уметничка дела и документарни материјал се опремају и излажу на изложбама. У Музеју се одвијају и музејско-едукативни рад, стручно-научни рад, издавачка делатност, као и сарадња са образовним и сродним институцијама у земљи и региону.

Веома важан сегмент у обављању делатности Музеја је интеграција и одржавање социјалних мрежа и интернет презентације. Савремени видови комуникације путем социјалних мрежа имају велики утицај на популаризацију Музеја те се већ дужи низ година пажња поклања информационим технологијама и свим видовима презентације путем интернета. Музеј планира да део послова ради сопственим снагама, а за део је потребно ангажовати спољне сараднике за ту област.

Фонд музеја је систематизован према врсти музејске грађе на збирке: Позоришне фотографије, Програма и плаката, Архива, Ликовних и меморијалних предмета, Аудио и видео записа и Фонда заоставштине. Поред тога значајни сегменти Музеја су Специјална библиотека и Хемеротека.

Пратећи савремене токове у презентацији музејске грађе, Музеј се може похвалити изузетном online театрографском базом *Тетрослов* која у оквиру интернет презентације Музеја на адреси [www.mpus.org.rs](file:///C:\C:\Users\Kovke_2\Desktop\ZA%20SAD%20CUVANJE\www.mpus.org.rs) корисницима омогућава online приступ бази података: о репертоарима свих српских професионалних позоришта, представама, уметницима и другим личностима везаним за позоришни живот, фестивалима... са пратећим дигиталним колекцијама формираним на основу грађе која се чува у музејским збиркама, али и при позориштима тј. у приватним збиркама. *Театрослов* такође обухвата и online сталну поставку Музеја, као и електронске верзије традиционалних музејских изложби.

Фонд Хемеротеке МПУС чине прилози из штампаних, електронских медија и осталих web извора, који се односе на историјски и савремени позоришни живот у Србији и српске позоришне уметнике, као и на деловање наших позоришта и позоришних уметника у иностранству. Пристигла грађа се кроз редовну музејску делатност обрађује, класификује и аплоудује у *Театрослов*, где је корисницима доступна 24/7/365. За прикупљање ове грађе Музеј од 1953. године користи услуге специјализованих сервиса за праћење штампаних и електронских медија; последњих година реч је о web clipping, Buzz monitor итд.

COBISS – платформа за узајамну библиографско-каталошку базу података користи се у Музеју од 2008. године. Комплетан књижни фонд Специјалне библиотеке МПУС уведен је у COBIB.SR базу, а двоје запослених је лиценцирано за рад у COBISS-у.

Поред основних делатности (заштита и презентација), Музеј има и богату издавачку делатност. Самостално, или у сарадњи са другим издавачима, објављено је скоро три стотине наслова монографских публикација, а безмало пет деценија у издању Музеја без прекида излази часопис „Театрон“, специјализован за област театрологије. За наредну, 2023. годину, планирана су два двоброја – 201/202 и 203/204.

У редовне музејске програме убрајају се, такође, промоције литературе (издања МПУС али и других издавача), трибине, предавања, округли столови, сусрети с истакнутим позоришним ствараоцима, концерти класичне музике, а током трајања позоришне сезоне на редовном месечном репертоару су програми *Театротеке* – пројекције снимака старих позоришних представа.

Едукативни програми су намењени деци, омладини, одраслим посетиоцима, као и лицима с посебним потребама. Одвијају се у виду стручних вођења кроз музејске поставке, колективних или породичних посета, кроз циклусе радионица намењених претежно предшколцима и ученицима нижих разреда основне школе и особама са посебним потребама. Едукативни програми су прилагођени директним захтевима посетилаца/учесника и организују се на српском, енглеском и француском језику.

По завршетку обимних радова (санација темеља, постављање рампе за инвалиде, инсталирање система дојаве од пожара) Музеј је свечано отворен 15. јуна 2022. и планирамо да током 2023. наставимо неометано одржавање програмских активности у својим просторијама.

**Стратешки циљеви Музеја су:** повећатидоступност збирки посетиоцима, истраживачима, научницима, медијима, подизање нивоа презентације и повећање броја посетилаца, као и развијање међуинституционалне сарадње и стварање партнерског односа са сродним установама.

Кроз планиране активности у 2023. години уочава се да Музеј наставља рад као и претходних година, настоји да задржи и подигне ниво рада и заштите и презентације културних добара и музејске грађе.

Музеј планира да прошири своју активност ван Београда пригодним, наменским гостујућим изложбама којима ће презентовати своју грађу у музејима и културним центрима широм земље, чиме ће подстаћи ширење сазнања о историји позоришта у Србији и позоришном животу из свих аспеката.

У свим планираним активностима Музеја учествује цео колектив, као и ангажовани сарадници стручни и искусни у области театрологије и музејске делатности као неопходна помоћ у реализацији. Мали колектив Музеја, својом стручношћу, ентузијазмом и посвећеношћу до сада је успешно реализовао планиране програме.

**КАДРОВСКА СТРУКТУРА**

Тренутну кадровску структуру Музеја чини 12 запослених: директор републичке установе (1), музејски саветник (3), виши кустос (1), дипломирани библиотекар (1); књижничар (1), техничар у музејској делатности (1), виши техничар у музејској делатности (1); секретар републичке установе (1),руководилац финансијско-рачуноводствених послова (1); економ/магационер (1). Претходних година број запослених у Музеју је смањен, послови су распоређени према насталим условима, али постоји потреба за минимум 2 стручњака – историчара уметности и театролога или музиколога за област опере и балета.

**ПРОГРАМСКЕ АКТИВНОСТИ У 2023. ГОДИНИ**

1. **ИЗЛОЖБЕНА ДЕЛАТНОСТ**

Музеј позоришне уметности Србије у 2023. години планира реализацију две тематске изложбe из сопствених збирки. Предлоге за изложбе дали су кустоси. Критеријуми за предлоге били су значајни јубилеји и актуелност музејске грађе. Сваку музејску поставку пратиће одговарајући каталог, као и on-line верзија поставке на сајту Музеја.

Изложбена делатност Музеја последњих година има установљену концепцију којом се подразумева да једна од наших историјско-музеолоших изложби буде посвећена шире обухватној теми. Наша обавеза је да обележавамо значајне јубилеје, обрађујући и презентујући богату музејску грађу едукујемо нове генерације, чувамо од заборава и указујемо на значајне моменте из богате историје позоришног живота Србије.

Другу тематску изложбу обично посвећујемо неком од позоришних великана који су нас напустили а који су још веома живи у сећањима свих нас. Посвећујући изложбу тим заслужним уметницима пружа нам се могућност да проширимо сазнања о њима, између осталог захваљујући и живим сећањима савременика и породице. У складу са обезбеђеним средствима у току 2023. године планиране су изложбе *Сто година Балета 1* и Изложба посвећена драмском уметнику *Небојши Глоговцу.*

* 1. ***Сто година Балета 1***

Изложба поводом 100 година од оснивања Балета Народног позоришта у Београду. Значај јубилеја, обим теме, богатство материјала и скучен изложбени простор, условили су промишљен приступ реализацији. Изложба је конципирана као дводелна, у сарадњи са Музејом Народног позоришта. Подела изложбе на два дела је хронолошка јер се већи део старије грађе чува у нашем Музеју, па ће Музеј Народног позоришта приредити други део изложбе који се односи на савремени период, у свом изложбеном простору.

Поред каталога, у оквиру пратећег програма планира се аудио-визуелне презентације материја. Планиран је богат пратећи програм изложбе. Уз извесне интервенције изложбу је могуће представити у иностранству.

Аутор изложбе МПУС – др Јелица Стевановић, музејски саветник.

ЦИЉ: Обележавање великог јубилеја нашег Балета

|  |  |  |  |
| --- | --- | --- | --- |
| Ек.К | Назив ек.класификације | Опис | Износ |
| 4222 | Трошкови сл пута у ино. | Дневнице, смештај, превоз | 450.000 |
| 4234 | Услуге информисања | Штампа каталога | 140.000 |
| 4235 | Стручне услуге | Лектура, коректура, рецензија, дизајн каталога, | 235.000 |
| 4266 | Материјал за културу | Материјал | 300.000 |
|  | | | 1.125.000 |

* 1. **Изложба посвећена драмском уметнику *Небојши Глоговцу* (1969–2018)**

Изложбаповодом пет година од преране смрти глумца

Аутор изложбе – Мирјана Одавић, музејски саветник.

ЦИЉ: подсећање на значај и улогу великог драмског уметника који нас је прерано напустио.

Изложба ће се превасходно фокусирати на његов позоришни опус који му је донео бројне награде и признања, између којих и највеће – Добричин прстен, награду за животно дело која му је додељена постхумно. Поред каталога, у оквиру пратећег програма планира се приказивање снимљеног материја из богатог опуса уметника.

|  |  |  |  |
| --- | --- | --- | --- |
| Ек.К | Назив ек.класификације | Опис | Износ |
| 4222 | Трошкови сл пут у иностранство | Дневнице, превоз | 50.000 |
| 4234 | Услуге информисања | Штампа каталога | 110.000 |
| 4235 | Стручне услуге | Лектура, коректура, рецензија, дизајн каталога | 135.000 |
| 4266 | Материјал за културу | Материјал | 200.000 |
|  | | | 495.000 |

1. **КОНЗЕРВАЦИЈА И ЗАШТИТА МУЗЕЈСКОГ ФОНДА**

Конзервације и превентивне заштите фонда одвијају се у континуитету према расположивим средствима и критеријумима које предлажу кустоси задужени за збирке. Један од критеријума је угроженост материјала, и потребе за излагањем или коришћењем. Како су збирке разнородне, тако су заштита и конзервација прилагођене материјалу. Предвиђен је рад на четири музејске збирке и библиотечке грађе:

* 1. У 2023. је предвиђен наставак пројекта конзервације и рестаурације дела Збирке уметничких предмета – уз претходну процену приоритета.

|  |  |  |  |
| --- | --- | --- | --- |
| Ек. Клас. | Назив ек.класификације | Опис | Износ |
| 4242 | Услуге културе | Конзервација и рестаурација уметничких предмета | 300.000 |
| 4242 | Услуге културе | Снимање ликовне збирке за потребе ревизије и заштите | 200.000 |
|  | | | 500.000 |

* 1. За потребе Збирке програма и плаката и Збирке архивских докумената у 2023. години је предвиђен наставак започетог пројекта рестаурације плаката.

|  |  |  |  |
| --- | --- | --- | --- |
| Ек. Клас. | Назив ек.класификације | Опис | Износ |
| 4242 | Услуге културе | Рестаурација плаката и архивских докумената | 420.000 |
|  | | | 420.000 |

* 1. За потребе Збирке аудио и видео записа, током 2023. године је планиран наставак започетог пројекта пребацивања снимака са магнетофонских трака, аудио и VHS касета у дигитални формат (миграција материјала са ВХС на дигитални формат), у циљу заштите фонда.

|  |  |  |  |
| --- | --- | --- | --- |
| Ек. К | Назив ек.класификације | Опис | Износ |
| 4242 | Услуге културе | Пребацивање записа са магнетофонских трака, аудио и VHS касета у дигитални формат | 200.000 |
|  | | | 200.000 |

1. **ИЗДАВАЧКА ДЕЛАТНОСТ**

Музеј позоришне уметности Србије велику пажњу поклања својој издавачкој делатности. Током 2023. године планирано је објављивање: 2 каталога изложби, два двоброја часописа „Театрон“ и једно коло (XVI) едиције *Драмска баштина* – 5 свезака.

ПУБЛИКАЦИЈЕ:

* Изложбени каталози (2)
* Серијске публикације (2) – „Театрон“ (2)

– XVI коло едиције *Драмска баштина* – 5 свезака

* 1. „**Театрон“**– двоброји 201/202 и 203/204

Часопис „Театрон“ излази без прекида од 1974. године. Поред обавезних текстова из домена теорије и историје позоришта, прилога о раду Музеја, „Театрон“ нуди веома прецизан критички преглед на актуелно драмско, оперско и балетско стваралаштво, а у сваком броју читаоцима се представља најмање по један драмски текст, најчешће из пера нових савремених аутора. Од 2021. године „Театрон“ је према категоризицији Министарства просвете, науке и технолошког развоја изгубио статус **М51** – врхунски часопис националног значаја и сведен је на статус **М52 –** истакнути национални часопис. Сматрајући да је приоритет куће да „Театрон“ поврати ранију статус, током 2022. године спроведене су потребне интервенције у складу са **Правилником о рангирању научних часописа**. Промењена је структура уредништва, рецензентски поступак, опремљености радова, импресум; инструкције ауторима су дефинисане. Уведена је категоризација чланака, навођење контакта и афилијације аутора, обавезно навођење сажетка и кључних речи на језику рада и страном језику уз оригиналне научне радове. Уједначен је начин цитирања литература, као и датум примања и прихватања рада за објављивање. Имајући у виду значај часописа и дугу традицију током 2023. године планирано је штампање два двоброја „Театрона“.

**Театрон 201/202**, пролеће-лето 2023. (уредник Радомир Путник)

|  |  |  |  |
| --- | --- | --- | --- |
| Ек. Клас. | Назив ек.класификације | Опис | Износ |
| 4234 | Услуге информисања | Штампа часописа и оглас | 120.000 |
| 4235 | Стручне услуге | Дизајн, лектура, ауторски хонорари | 310.000 |
|  | | | 430.000 |

**Театрон 203/204**, јесен-зима 2023. (уредник Радомир Путник)

|  |  |  |  |
| --- | --- | --- | --- |
| Ек. Клас. | Назив ек.класификације | Опис | Износ |
| 4234 | Услуге информисања | Штампа часописа и оглас | 150.000 |
| 4235 | Стручне услуге | Дизајн, лектура, Ауторски хонорари | 310.000 |
|  | | | 430.000 |

* 1. **Едиција „Драмска баштина“, XVI коло, уредник кола Александар Пејчић**

Публикација је била предвиђена за реализацију још 2018, услед смањења буџета објављивање је пролонгирано за 2023. годину.

У овој посебној едицији Музеја позоришне уметности Србије, објављују се дела српских писаца која су својевремено играна са великим успехом на нашим сценама (или су из неког другог разлога значајна за историју наше драмске књижевности), а до данас или нису уопште штампана или су одавно штампана у незнатном тиражу и до њих је практично немогуће доћи. Међу њима су комад драмског писца, новинара и преводиоца Миливоја Предића (1885–1957), *Пуковник Јелић –* својеврсни омаж I светском рату. Комедија познатог глумца и редитеља Чича-Илије Станојевића, *Дорћолска посла*, била је међу најпопуларнијим насловима бројних путујућих трупа али и Народног позоришта у Београду. Јубилеј 100 година од премијере представе *Дорћолска посла* управо је 2023. године.

У новом колу библиотеке „Драмска баштина“ биће представљени комади:

* *Господин министар и Верден је пао,* две драме аутора Светислава Предића;
* *Сунце, море, жене,* аутора Момчила Милошевића или *Догорели кров* Божидара Николајевића;
* *Пуковник Јелић* Миливоја Предића;
* *Дорћолска посла* Чича-Илије Станојевића;
* *Свилен рубац,* Божидара Борђошког.

|  |  |  |  |
| --- | --- | --- | --- |
| Ек. К. | Назив | Опис | Износ |
| 4234 | Услуге информисања | Штампа 5 свезака и оглас | 240.000 |
| 4235 | Стручне услуге | Ауторски хонорар и лектура, дизајн | 250.000 |
|  | | | 490.000 |

1. **ЕДУКАТИВНИ ПРОГРАМИ И КОМУНИКАЦИЈА СА ПУБЛИКОМ**
2. **Едукативни програми** Музеја планирају се према потребама различитих циљних група. Основни едукативни програми подразумевају посете Музеју са едукативним – општим или тематским – предавањима о позоришној уметности и ствараоцима, као и о самом Музеју, те стручна вођења кроз тренутну поставку. У сарадњи с афирмисаним уметницима и консултантима из сфере позоришта, педагогије, андрагогије и специјалне едукације, планирана је реализација различитих програма у Музеју или у другим просторима у Београду и унутрашњости, углавном у оквиру манифестација намењених деци и младима.

Музеј планира организацију више концерата инструменталне и вокално-инструменталне класичне музике у извођењу ученика нижих и средњих музичких школа, као и студената Факултета музичке уметности. Овим концертима истовремено се едукује публика, и афирмишу млади уметници.

Поред тога, Музеј организује пројекције позоришних представа у оквиру циклуса *Театротека* у сврху научно-истраживачког рада.

Будући да се показала веома успешном, сарадња са организацијом МОТО планирана је и током 2023. године. Стручњаци удружења МОТО и наши кустоси поново ће организовати циклус радионица за децу са посебним потребама.

1. **САРАДЊА СА СРОДНИМ УСТАНОВАМА И ОГРАНИЗАЦИЈАМА У СРБИЈИ, РЕГИОНУ И ШИРЕ**

Музеј је претходних година потписао више споразума о сарадњи у циљу унапређења билатералне и регионалне сарадње, што доприноси видљивости МПУС (Галерија Матице српске, Музеј Херцеговине у Требињу, Музичко-оперско-театарска организација МОТО... са свима је успешно реализована сарадња током 2021. и 2022. године, уз договорен наставак сарадње и 2023. године).

Музеј планира наставак сарадње са Факултетом музичке уметности у Београду на пројекту „Циклус концерата ФМУ“. Ту је и стална сарадња са другим музичким школама: „Мастер арт академија“, МШ „Јосиф Маринковић“... Овим активностима Музеј омогућује младим музичарима, потенцијалним будућим члановима позоришних и других оркестара да стекну неопходно искуство наступа пред публиком, у различитим амбијентима.

У сегменту промоција позоришних издања других издавача, Музеј наставља дугогодишњу сарадњу са сродним институцијама-издавачима и појединцима: Позоришни музеј Војводине, Стеријино позорје, позоришне куће, позоришни фестивали, осведочени театролози и музиколози...

1. **ЗГРАДА И ГРАЂЕВИНСКИ ОБЈЕКТИ**

Музеј је почетком 2022. године окончао радове на санацији темеља, инсталирању платформе за инвалиде и инсталирање система дојаве од пожара. Током радова уочени су многи проблеми на објекту Музеја. Како се ради о категорисаном споменику културе од великог значаја било је потребно сагледати комплетну ситуацију у погледу безбедности, техничке опремљености, електричних инсталација, водовода и канализације. Сачињен је Елаборат о стању објекта који садржи закључке о стању објеката и формулисан пројектни задатак за израду пројектне документације. Ово је неопходан пут да би се на прави начин приступило заштити културног добра и обезбедити боље услове рада заштите и презентације културних добара. У оквиру одобрених средстава планирана је израда потребне пројектно-техничке документације за санацију објекта према Елаборату постојећег стања објекта Музеја позоришне уметности Србије са оценом стања и потребних интервенција на објекту и са предлогом израде потребних пројеката.

|  |  |  |  |
| --- | --- | --- | --- |
| Ек. Кл. | Назив | Опис | Износ |
| 5114 | Пројектно планирање | Израда потребне пројектно-техничке документације санације објекта према Елаборату о постојећем стању објекта са предлогом израде потребних пројеката | 7.000.000 |
|  | | | 7.000.000 |

1. **ОПРЕМА**

Музеј у 2023. години планира набавку и монтажу техничког система за надзор, у складу са инструкцијама Завода за заштиту споменика културе.

|  |  |  |  |
| --- | --- | --- | --- |
| Ек. Кл. | Назив | Опис | Износ |
| 5122 | Административна опрема | Набавка и монтажа техничког система за надзор | 1.100.000 |
|  | | | 1.100.000 |

1. **ОТКУП МУЗЕАЛИЈА**

Већина фондова МПУС потпуњава се махом из заоставштина и поклона истакнутих уметника или њихових наследника. Одређени број предмета, ипак, доспева у збирке путем куповине. Могућност остваривања оваквих аквизиција отвара се најчешће након смрти уметника/наследника и не могу се планирати унапред. Зато је неопходно обезбедити минимум средстава макар за започињање процедуре откупа.

|  |  |  |  |
| --- | --- | --- | --- |
| Ек. класа | Назив | Опис | Износ |
| 5151 | Нематеријална имовина | Откуп музеалија (скице, фотографије, архивска документа...) Куповина издања из области театрологије и драмске књижевности за потребе библиотеке | 200.000 |

|  |  |
| --- | --- |
|  | 200.000 |

**ДИГИТАЛИЗАЦИЈА МУЗЕЈСКИХ ПРЕДМЕТА – *ТЕАТРОСЛОВ***

Одржавање, унапређење и унос података у дигиталну базу података *Театрослов* је вишегодишњи пројекат који се наставља и 2023. године. *Театрослов* је понос МПУС, годинама се уносе подаци који су од краја 2022. године видљиви преко Google претраживача, што их чини далеко видљивијим. Ове године планирано је улагање у побољшање видљивости и музејског сајта и његово редизајнирање, да би се остварио циљ. Приоритет је 280.000 фолдера *Театрослова* и његова доступност и видљивост.

У 2023. потребно је набавити

|  |  |  |  |
| --- | --- | --- | --- |
| Ек. кл | Назив | Опис | Износ |
| 4231 | Административне услуге | Скенирање грађе и унос података у Театрослов | 300.000 |
| 4232 | Компјутерске услуге | Одржавање базе података Театрослов и  Одржавање и дијагностика NAS уређаја | 800.000 |
| 4235 | Стручне услуге | Побољшање видљивости сајта (редизајн сајта и Театрослова) | 500.000 |
| 5122 | Административна опрема | Набавка Сервера са rask и материјалом за постављање сервера, Kodak Alaris SceyeX A3 Prime Flash скенер за књиге, 2 рачунара и 5 мултифункционалних штампача | 1.500.000 |

|  |  |
| --- | --- |
|  | 3.100.000 |

**ПРЕДЛОГ ГОДИШЊЕГ ПРОГРАМА РАДА ЗА 2024. ГОДИНУ**

ИЗЛОЖБЕ 2024.

* *Мира Траиловић, поводом 100 година од рођења*

Изложба ће бити посвећена деловању значајне редитељке, дугогодишњег управника Позоришта „Атеље 212“, једног од оснивача и директора БИТЕФ-а;

* *Оперска породица Миладиновић, поводом 100 година од рођења Душана и Милице*

Три члана породице Миладиновић заузимају значајно место у историји Опере Народног позоришта: диригент, композитор и једно време директор Опере Душан Миладиновић и његова супруга Милица, првакиња опере, рођени су исте године. Изложба ће бити уприличена поводом 100 година од њиховог рођења, али ће обухватити и допринос њиховог сина Дејана (1948–2017), оперског редитеља и у два наврата директора Опере Народног позоришта у Београду.

* *Јосип Кулунџић, поводом 125 година од рођења*

Оставио је неизбрисив траг у нашем позоришту. Био је један од најзначајнијих драмских и оперских редитеља са простора бивше Југославије; писац и драматизатор, педагог...

* *Зоран Ристановић, поводом 100 година од рођења*

Изложба ће бити посвећена драмском уметнику, прваку Југословенског драмског позоришта у којем је провео читав радни век.

ИЗДАВАЧКА ДЕЛАТНОСТ 2024.

**Монографске публикације**

1. Збирка критика Милутина Мишића, приређивач Радомир Путник

У театролошкој пракси, међу најкорисније публикације се убрајају збирке критика појединих аутора. Ова драгоцена сведочанства о позоришном животу по својој природи су расута у дневној или периодичној штампи, или једном изговорена „у етар“ и заувек ишчезла. Милутин Мишић је деценијама објављивао критике у дневном листу „Борба“ а Р. Путник их је сакупио и приредио као монографску публикацију.

1. др Јелица Стевановић, ***Велики репертоар – прилози за историју Народног позоришта******у Београду***(радни наслов)

Као и свако друго национално позориште на свету, и ова институција културе од прворазредног значаја има превасходно два задатка: да својим репертоаром негује светску и домаћу класику, те да у репертоару посвећује адекватну пажњу страним, а нарочито домаћим савременим ствараоцима, у циљу неговања будућих класика. Процену квалитета савремених аутора који су последњих година нашли место на сценама Народног позоришта може дати само историја. Оно што ову кућу ставља раме уз раме са сродним европским театрима несумњиво је – репертоар класичних дела и аутора. Стога је један од, а можда и најадекватнији начин да се одреде значај и место Народног позоришта данас, управо кроз призму присутности и значаја класичног репертоара током протеклих више од 150 година – што је основна тема а уједно и циљ ове књиге.

**Четири пратећа изложбена каталога**

* Мира Траиловић, поводом 100 година од рођења
* Оперска породица Миладиновић, поводом 100 година од рођења Душана и Милице
* Јосип Кулунџић, поводом 125 година од рођења
* Зоран Ристановић, поводом 100 година од рођења

**Едиција „Драмска баштина“, XVII коло**

У 2024. планирамо наставак објављивања едиције „Драмска баштина“ коју уређује др Александар Пејчић. У XVII колу пред публику доносимо до саданеобјављивана драмска дела Милана Савића

**Два двоброја Театрона (205/206 и 207/208)**

**ПРЕДЛОГ ГОДИШЊЕГ ПРОГРАМА РАДА ЗА 2025. ГОДИНУ**

ИЗЛОЖБЕНА ДЕЛАТНОСТ 2025.

Станислав Беложански, сценограф – 125 година од рођења

Димитрије Ђурковић, редитељ – 100 година од рођења

Мира Бањац, глумица – 25 година од добијања Добричиног прстена

Ђокица Милаковић, глумац – 100 година од рођења

ИЗДАВАЧКА ДЕЛАТНОСТ 2025.

* Четири пратеће изложбене каталошке публикације
* *Путујућа позоришта као претече позоришне организације код Срба*, аутор Александра Милошевић
* Едиција „Драмска баштина“, XVIII коло
* Два двоброја Театрона (209/210 и 211/212)

ДИРЕКТОРКА

Весна Буројевић

\_\_\_\_\_\_\_\_\_\_\_\_\_\_\_